M1 – Musikalsk analyse

## Opgave D – Rytmisk analyse

Foretag en analyse af rytmikken i partituret. Kom herunder ind på rytmiske mønstre, gentagelsesstrukturer og forholdet imellem stemmerne.

### Michael Jackson: Billie Jean (1982)



|  |
| --- |
| Her skal du skrive din analyse (boksen udvider sig efterhånden som du skriver):**Trommerne** spiller gennemgående pulsmarkering. Stortrommen laver beatmarkering på 1- og -3-slagene. Lilletrommen spiller på det såkaldte backbeat, hvilket er 2- og -4-slagene. Stortromme og lilletromme laver beatmarkering ved tilsammen at spille på alle pulsslagene, mens hihatten spiller en jævn 8.delsunderdeling,**Bassen** har et højt aktivitetsniveau og spiller et 1-takts ostinat. Ostinatet spiller konstant på alle ottendedelene.**Guitaren** spiller også et 1-takt ostinat. Guitarrollen spiller på sekstendelene, og er ikke pulsmarkerende som bassen. Guitaren er modrytmisk til bassen. Guitar og bassen er altså komplementærrytmiske ved at de størstedelen af tiden ikke spiller på de samme slag. I slutningen af ostinatet spiller guitaren på de 2 sidste sekstendele, hvilket leder op til gentagelsen af riffet. Guitaren lander på et lift både ved sekstendelen før 2-slaget og før 3-slaget. 1-slaget og betoningerne i disse lift udgør en 16.dels clavefigur.**Strygerne** spiller på samme lift som guitaren, lige før 3-slaget. Det vil sige at det er en synkoperet rytme. Da begge roller spiller på liftet, markerer de liftet og gør det tydeligt. Udover at spille på liftet beatmarkerer de også 1 slaget. De to anslag på 1 og 2-og udgør første del af en 8. dels clavefigur.**Overordnet** er sangen tydeligt beatmarkerende. De tydeligste sammenfald mellem stemmerne er på 1-slaget (downbeatet), hvor alle stemmerne spiller. Guitaren er det mest aktive lag og komplementerer de øvrige stemmer. |